cyanic-selkie/wikianc huggingface dataset:
Betty Davis
Karriere
Ryktet sier at Jimi og Betty hadde et forhold (noe Betty har benektet) som framskyndet slutten på ekteskapet med Davis, men Jimi og Miles beholdt vennskapet og i 1970 så Miles hvor hans og Jimis musikk krysset hverandre. Miles' album Bitches Brew forandret jazzen ugjenkallelig og ledet den i tidsepoken med jazz-fusion. Ingen har snakket om hvor Miles fikk tittelen fra, men mange spekulerer i om ikke Miles subtilt ga en hyllest til kvinnen, hvis kryssende forhold sporet til albumets opphav. Det er vanskelig å si hvor mange av Bettys sanger som igjen var inspirert av Miles. Han skrev to dikt til henne og det er lett å forestille seg at han er målet til Bettys alltid tilstedeværende og utvetydige «he».
Aharon Appelfeld
Forfatter
Mange overlevende etter jødeforfølgelsene har skrevet autobiografisk om sin overlevelse, men Appelfeld skrev ikke noen realistisk fremstilling om begivenhetene. Han foretrakk noveller som metaforisk kan sees som belysning av dette, helt uten å nevne Holocaust direkte. Hans stil er klar og presis, men også svært modernistisk.
Appelfeld skrev lite om livet i Israel. Det meste av hans forfatterskap er om jødisk liv i Europa før, under og etter andre verdenskrig. Han bestemte seg for ikke å skrive om dødsleirer, -marker, -marsjer eller gasskamre og nektet å bli klassifisert som «holocaustforfatter».
Showdown
Showdown ble skapt av Joe Lewis fra Canada på 1960-tallet og som selv var blind. Det var behov for et utfordrende og rekreerende spill for synshemmede og blinde som man kunne spille uten assistanse. Det spilles på et bord ved at to personer står på hver sin side av bordet. Den ene personen skyter og den andre prøver å parere med en kølle. Hvis denne ikke klarer dette og ballen går i nettet blir det mål.
Aleksej Kosygin
Aleksej Nikolajevitsj Kosygin (ru. Алексей Николаевич Косыгин; født i St. Petersburg,  død 18. desember 1980 i Moskva) var en sovjetisk politiker,
Betty Davis
Karriere
I 1973 ble hennes første album Betty Davis utgitt. Det inneholdt imponerende tekster og var veldig funky med sanger som «Anti Love Song». Betty Davis hadde ikke suksess som sanger. Hennes åpne seksuelle holdning var kontroversiell på den tiden. Noen av hennes forestillinger ble boikottet og hennes sanger ikke spilt på radio etter press fra religiøse grupper. Betty Davis ga ut to studioalbum til: They Say I'm Different (1974) og Nasty Gal (1975). Disse albumene ble heller ingen kommersielle suksesser. Hun ga opp og vendte tilbake til Pennsylvania. Materialet fra et opptak i 1979 ble til slutt til to nye album: Hangin' out in Hollywood (1995) og Crashin' from Passion (1996). Et samlealbum, Anti Love: The Best of Betty Davis, ble gitt ut i 2000.
Aleksej Kosygin
I en alder av 15 sluttet Kosygin seg til Den røde armé i 1919 og han kjempet i den russiske borgerkrigen til 1921. Etter krigen utdannet han seg i Petrograd (som St. Petersburg het da) og var fra 1924 i 1934 i arbeid i Sibir, der han også sluttet seg til kommunistpartiet i 1927. I 1930-årene utdannet han seg videre ved Leningrad Tekstilinstitutt og han begynte som ingeniør ved Oktabrskaya tekstilfabrikk i Leningrad. Her gikk han gradene og endte opp som direktør.
Under Stalins store utrenskninger på 1930 tallet åpnet det seg mange muligheter i partiapparatet, og i 1938 begynte Kosygin å jobbe med politikk på heltid, først som leder av Leningrad transport- og industridepartement, deretter som borgermester i Leningrad.
I 1939 ble han valgt inn i Sentralkomiteen som fullt medlem, hvor han var medlem helt frem til sin død i 1980. Under krigen var han blant annet visestatsminister. Etter krigen ble Kosygin valgt inn i Politbyrået og som fullt medlem fra 1948. Han var også finansminister og «lettindustri»-minister en kort periode frem til 1953.
Etter Stalins død i 1953 steg Kosygin videre i gradene som en trofast tilhenger av Nikita Khrusjtsjov. Han ble leder av Den sovjetiske planleggingskomite og fullt medlem av Presidiet, som Politbyrået nå ble kalt. Han var også visestatsminister med mindre avbrudd fra 1940 og frem til 1960. Etter dette ble han første visestatsminister. I 1964 ble Khrusjtsjov avsatt og Kosygin overtok hans rolle som statsminister i en ledertroika hvor Leonid Bresjnev var generalsekretær og Nikolaj Podgornyj var president. Kosygin spilte selv ingen rolle i selve avsettingen av Khrusjtsjov.
Kosygin fremmet flere økonomiske reformer for å skifte fokus fra tungindustri og militær produksjon til lett industri og konsumentartikler. Bresjnev støttet ikke denne politikken og bremset Kosygins reformer. Han var med å holde effektiviteten og disiplinen oppe i sovjetisk økonomi, men hans politiske stilling var svekket. På slutten av 1970-tallet var Bresjnev den ubestridte leder, men Kosygin beholdt sin stilling som statsminister og medlem av Politbyrået helt frem til uker før sin død. Han ble syk og sa fra seg sine verv i oktober 1980.
Betty Davis
Karriere
Bette Davis døde av kreft i sitt hjem i Homestead i Pennsylvania den 9. februar 2022, i en alder av 77 år.
Paparazzi (sang)
«Paparazzi» er en sang av Lady Gaga, og den femte og siste singelen fra hennes debutalbum The Fame. Singelen ble lansert 5. juli 2009.
Aharon Appelfeld
Familie
Han var gift med Judith, en innvandrer fra Argentina, som han fikk tre barn sammen med.
Død
Appelfeld døde den 4. januar 2018 på Rabin Medical Centers Beilinson Campus i Petah Tiqwa, i nærheten av Tel Aviv.
Bibliografi
Oversatt til norsk:
Ikke oversatt til norsk
Feber i blodet (bok)
Feber i blodet er den tolvte boken i sagaen om Isfolket, skrevet av Margit Sandemo.
Handling
I denne boken følger vi Villemo sin kamp for å få et forhold med slektningen Dominic. Dette er ikke så veldig populært for resten av familien og det hjelper heller ikke at deler av slekten har blitt sendt ut i krigen.
Dominic som er den svenske kongen sin kurèer blir også dratt inn i krigen til Villemo sin forskrekkelse.
Villemo og Dominic møter mange hindringer og utfordringer på veien for å få hverandre...
Showdown
Showdown spredte seg de innledende fasene og fikk sitt gjennombrudd i løpet av de Paralympiske leker i 1980 i Arnhem i Nederland.
Bernt Vestre
Bernt Vestre (født 21. august 1927 i Haugesund, død 1. september 2002) var en norsk filosof, skjønnlitterær forfatter og oversetter.
Etter å ha arbeidet som sjømann og journalist, begynte Vestre å studere. Han debuterte skjønnlitterært i 1957 med romanen På sporet av en sti. I 1959 ble han magister i idéhistorie, og fikk etter hvert stilling som førsteamanuensis i filosofi ved Universitetet i Oslo. I 1976 tok han doktorgrad på en avhandling om David Hume og skeptisisme.
Vestre skrev en rekke skjønn- og faglitterære verker.
Han var medlem i Det Norske Akademi for Språk og Litteratur.
Fylkesvei 6922
Fylkesvei 6922 (Fv6922) går mellom Verrabotn i Indre Fosen og Meltingen i Inderøy kommune. Veien ble asfaltert i 2018-19.
Før Trøndelag fylke ble opprettet 1. januar 2018 hadde veien betegnelsen fylkesvei 193 (Nord-Trøndelag).
1. januar 2020 ble Verran kommune oppløst, Verrabotn grunnkrets ble overført til Indre Fosen kommune.
Dick Harrison
Dick Harrison er, ved siden av Peter Englund, en av de mest framtredende svenske populærhistorikere med en akademisk forskerbakgrunn. Hans hovedområde er middelalderen. Harrison skriver, foruten en stor produksjon av bøker, fast i tidsskriftet Populär Historia.
Aroma (album)
Aroma er et album av det norske bandet Aroma, gitt ut i 1999. Drivkraften bak utgivelsen var den tidligere Vamp-trommeslageren Erling Sande. I tillegg til å spille trommer/perkusjon i bandet, var han medkomponist, innspillingstekniker, mikser, produsent og omslagsdesigner.
Aroma var i utgangspunktet et lokalt Haugesundsfenomen og albumet ble trykket opp i 550 eksemplarer, men takket være bandets manager Ingeborg Kringeland Hald (som noen år senere skulle bli Christina Bjordal Bands manager i tillegg til å bidra med tekstene til halvparten av låtene på Bjordals første album), fikk bandet landsdekkende distribusjon (MBS/Musikkoperatørene) og oppmerksomhet. I oktober i utgivelsesåret inntok sangen «I Keep Wondering» førsteplass på Norsktoppen.
Dick Harrison
I juni 2004 ble Dick Harrison tildelt en advarsel av Statens ansvarsnämnd for å ha begått en tjenestefeil ved å ha utnyttet sin maktposisjon som veileder av doktoravhandlinger.
Kjell H. Mære
Kjell Henry Mære (født 15. desember 1961 i Sparbu) er en norsk journalist og forfatter. Som forfatter bruker han navneformen Kjell H. Mære.
Mære har arbeidet som journalist i Oslo, Årdal i Sogn, Inderøy og Vinstra. Han er bosatt på Fagernes og ansatt som journalist i avisa Avisa Valdres. I 2007 debuterte han som forfatter med kriminalromanen En til evigheten.
Central Scotland Police
Central Scotland Police var en britisk politistyrke som betjente regionene Clackmannanshire, Falkirk og Stirling. Hovedkvarteret lå i Randolphfield House i Stirling.
Styrken ble opprettet 16. mai 1975 for den daværende regionen Central Scotland. Den erstattet Stirling and Clackmannan Police.
Drev
Drev er en mekanisk kobling i form av tannhjul og kjede som griper inn i hverandre, som på en sykkel. I sykkelterminologi kalles drev også for klinge.
Drev brukes også som betegnelse på lagringsmedia for datamaskiner. For eksempel floppydrev betegner en diskettstasjon, eller drev for et platelager.
Jacob Wallenberg (1892–1980)
Jacob Wallenberg (født 1892, død 1980) var en svensk bedriftsleder og bankdirektør.
Morobukten
Morobukten er en bukt i Mindanao på Filippinene. Den er del av Celebeshavet og er omgitt av Zamboangahalvøya og den midtre delen av øya Mindanao. Sibugueybukten i nordvest og Illanabukten i nordøst er utbuktninger av Morobukten. Zamboanga City er den viktigste havnebyen ved bukten; en annen viktig havneby er Cotabato City.
Jacob Wallenberg (1892–1980)
Jacob Wallenberg var styreleder i Orkla i perioden 1958–1970.
ISBN
ISBN er en forkortelse for International Standard Book Number (Internasjonalt standardboknummer). ISBN er et ofte brukt system for identifisering av bøker og er beregnet for kommersiell bruk. I ISBN-systemet har hver boktittel en egen unik ISBN-kode for hver variasjon eller utgave av boken. ISBN-systemet ble skapt i Storbritannia i 1966 og ble en internasjonal standard (ISO 2108) i 1970. ISBN-koden besto da av ni sifre og ett kontrollsiffer og kalles også for ISBN-10.
Norge tok i bruk ISBN i 1971.
Flere medietyper
ISBN kan brukes til publikasjoner uavhengig av fysisk format. Det betyr at det også benyttes til lydbøker og visse typer DVD og internettdokumenter. Nummeret er frivillig, men distributører og bokhandlere vil som regel kreve at publikasjonen har ISBN. ISBN kan brukes selv om publikasjonen ikke utgis med salg for øye. Det er heller ikke noe krav om at forlaget skal være offisielt registrert.
Tilsvarende identifikatorer: International Standard Serial Number (ISSN), er brukt for periodiske publikasjoner slik som magasiner og tidsskrifter, og International Standard Music Number (ISMN), er brukt for musikktrykk og noter (ikke lydopptak).
Tretten siffer
Som en tilpasning til EAN-systemets trettensiffers kode for merking av varer fikk ISBN fra og med 1. januar 2007 et tresifret prefiks (978 eller 979). ISBN-koden fikk nå tolv sifre og ett kontrollsiffer (ISBN-13) på samme måte som EAN 13. Nummeret etter prefiks er delt opp i fire siffergrupper:
Siffergruppene er adskilt med bindestrek eller mellomrom. Dette er strengt tatt ikke nødvendig fordi siffergruppene er laget med innledningstegn på en slik måte at ingen koder begynner på samme måte. Gruppene har ingen fast størrelse. På samme som at land/språk med stor bokproduksjon får kortere lands-/gruppenummer enn de med liten produksjon, vil også store forlag få kortere utgivernummer.
Et ISBN med 10 sifre kan konverteres til et ISBN med 13 sifre. Det får da 978 som prefiks, ni sifre fra det gamle nummeret og et nytt kontrollsiffer.
320 Katharina
320 Katharina er en hovedbelteasteroide og et medlem av asteroidefamilien Eos. Den ble oppdaga den 11. oktober 1891 av Johann Palisa fra Universitäts-Sternwarte Wien i Wien. Den er oppkalt etter Palisas mor.
Kulå
Kulå er det lokale navnet på en tidligere kystradarstasjon som Forsvaret fikk oppført i 1963 på området til det tidligere Eigerøy kystfort på Vedafjellet nær Midbrød på Eigerøy i Eigersund kommune. Radarstasjonen var opprinnelig bemannet med 24 mann. Det lokale navnet kommer av stasjonens karakteristiske kuleform.
Radarstasjonen ble nedlagt før 2007. I ettertid ville lokale krefter bevare deler av anlegget, men den tomme plastkuppelen ble likevel revet våren 2010.
Lesund
Lesund er et sted i Aure kommune i Møre og Romsdal.
Lesund gård var en av de eldste gårdsbosettingene i Aure (eldre jernalder), og strakte seg sannsynligvis over hele Lesundøya og Gridsvågøya. Lesund gård var modergård (opprinnelsesgård) både for Åkvik, Melland og Kalland. På Lesund var det i 1657 5 hester, 26 storfe og 11 geiter. Åkvik var handelssted fra 1870-tallet. Folketallet på Lesund var i 1801 på 26 personer, og i 1875 på 68 personer fordelt på 10 husstander.
Elvira Nikolaisen
Elvira Nikolaisen (født 16. juli 1980 på Moi) er en norsk sanger innen popmusikk.
Nikolaisen kommer fra en familie med rike musikktradisjoner. Faren er kirkeorganist og søsknene Emil og Hilma (Serena Maneesh), samt Ivar, er også musikere.
Nikolaisen debuterte i 2006 med musikkalbumet Quiet Exit, hvor hitsinglene «Egypt Song» og «Love I Can't Defend» er hentet fra. Albumet er produsert av Knut «Euroboy» Schreiner. Nikolaisen har skrevet både tekster og melodier. Albumet fikk gode kritikker og solgte bra.
I oktober 2006 sang hun duett med Bjørn Eidsvåg på sangen «Floden» som ble utgitt på Eidsvågs album Nåde. I denne sangen synger Nikolaisen på sin egen dialekt fra Moi.
I april 2008 gav hun ut sitt andre album Indian Summer som holdt seg i samme musikkstil som debutalbumet. Den ble produsert av samboeren Christer Engen. Indian Summer fikk lunken kritikk og singelen «The One You Cannot Keep» ble aldri noen stor hit..
Nikolaisen kommer fra en religiøs familie, men avviste selv sin kristne tro da hun var 18 år. En del av tekstene i musikken hennes reflekterer hvordan denne forandringen påvirket på hennes liv. «Eg ønskjer ikkje å hykle. Men det har vore tungt å gå bort frå trua. Eg har nesten måtta skifte ut heile nervesystemet mitt. Trua sat så djupt i kroppen» har hun sagt.
Nikolaisen har også vært skuespiller i flere musikkvideoer.
ANORG
Anarkistføderasjonen i Norge (AFIN) – Anarkistenes Organisasjon (ANORG) er en politisk organisasjon som ble opprettet i 1977 under navnet ANORG. Organisasjonen og dens politikk er omstridt blant anarkister.
ANORG ble tilsluttet IFA – Internasjonalen til Føderasjonene av Anarkister  i 1979  og ekskludert derfra i 1986. ANORG anser eksklusjonen som ugyldig og hevder å være sekretariat for de ekte' internasjonale anarkistføderasjonene.
ANORG hevder at det ikke er riktig at ANORG ble ekskludert fra IFA i 1986. I 1986 oppstod det riktig nok en konflikt innen IFA mellom de sørlige og nordlige anarkistføderasjonene. ANORG hevder at flertallet av føderasjonene suspenderte de sørlige, på grunn av marxistiske tendenser der. Dette ble ikke godt mottatt av de sørlige føderasjonene som, ifølge ANORG, har brukt hersketeknikker bl.a. neglisjering av eksistensen til de nordlige føderasjonene innen IFA. Konflikten er ennå ikke løst. I 1988, ratifisert i 1998, ble Anarkistinternasjonalen (AI), et videre nettverk enn IFA-føderasjonene i nord og sør, etablert. ANORG har sekretariatet til IFA og AI. Kilde: http://www.anarchy.no/ifadok.html AI og IFAs historie.
Historie
ANORG ble dannet av en gruppe på Ås, utenfor Oslo, som hadde sin bakgrunn i Kultursyndikatet, med røtter tilbake til 1960-årene. ANORG ble stiftet 13. september 1977. Stiftelsesmøtet ble holdt i Hjelmsgate 3 i Oslo.
Ved starten var det 70 medlemmer. I 1979 sto ANORG sterkest i Nord-Norge og på Østlandet, med lokallag i Oslo, Drammen og Lillehammer. Medlemstallet skal etterhvert ha nådd ca. 150. Medlemsbladet «Svarte Emma» kom en stund ut åtte ganger i året og ble sendt ut til 350 personer. Det gikk seinere inn i Folkebladet.
I 1979 ga Folkebladet ut en tyve minutters EP, Balladen om Exterazy Grax – En anarko- punkeopera med tekster på norsk.
Fra 1982 ga noen medlemmer i Vestlandsføderasjonen av ANORG ut bladet Anarkist!. Bladet kom ut med ca. 15 nummer.
I 1983 ble ANORG omdøpt til ANarkistenes ORGanisasjon i Norden – ANORG/The Northern Anarchist Federation – NAC, og hevdet å ha avdelinger i alle de nordiske land.
I dag foregår organisasjonens aktiviteter i hovedsak på nettstedet anarchy.no. ANORG hevder å ha medlemmer i alle Nordiske land, inklusive Island. Organisasjonen oppgir i 2008 å ha omtrent 500 nettverksmedlemmer og abonnenter for grupper og personer på sine elektroniske publikasjoner.
Internasjonal aktivitet
I 1979 ble ANORG med i IFA (l'Internationale des Fédérations Anarchistes – International of Anarchist Federations (IAF) – Internasjonalen til Føderasjonene av Anarkister). Den første nordiske IFA-kongressen ble avholdt i Oslo i 1982, med opprettelsen av Nordisk IFA-sekretariat, og seksjoner for de nordiske landene. Det var først og fremst en nordisk kongress, men det deltok også én representant for franske FAF.
Den andre nordiske IFA-kongressen ble holdt i 1983. Straks etter ble ved uravstemning ANORG omdannet til en nordisk konføderasjon, med nasjonale føderasjoner i Danmark, Finland, Norge og Sverige, alle medlemmer av IFA-IAF. I 1984 deltok delegater fra ANORG på en FAF-kongress med CRIFA-samlingen i Toulouse, og det Internasjonale Anarkiststevnet i Venezia. Også i Venezia kom det i stand et møte mellom IFA-delegerte fra flere land. «Anarkismen på det politiske kartet» ble presentert på Venezia-stevnet, og ble godt mottatt. ANORGs deltakere markerte seg også i debatten om økoanarkisme. Dessuten ble det anarkofeministiske manifest delt ut på feminist-seminaret samme sted.
En delegat fra ANORG deltok også på FAF-kongressen i Paris i 1985, med møter med de sørlige IFA-seksjonene. I 1985 ble også International Institute for Organization Research, IIFOR, opprettet i Oslo, se Le Monde Libertaire s 9 nr 591, 1985 I 1983 ble den omgjort til en konføderasjon for de nordiske landene, Anarkistenes Organisasjon i Norden (ANORG), The Northern Anarkist Confederation (NAC), med nasjonale føderasjoner i Danmark, Finland, Norge og Sverige, alle medlemmer av IFA.
I april 1987 deltok delegater for ANORG på en frihetlig konferanse om «Teknologi og frihet» i Portugal. Her presenterte de «Economic political map: perspectives on the change of the production and distribution systems».
I 1988 ble «Anarkist Internasjonalen» – AI – opprettet som et løst nettverk. IJ@ er organ for AI. Dette er en videre organisasjon enn IFA.
Kontroversielle saker
ANORGs politikk er svært omstridt blant anarkister såvel i Norge som internasjonalt. Organisasjonens medlemmer hevder selv å stå midt i den anarkistiske tradisjonen, og at de har medlemmer fra alle de anarkistiske hovedretningene. Gruppa tar avstand fra bruken av vold for å endre samfunnet, men støtter Norges medlemskap i NATO i den nåværende strategiske situasjon. Pasifister, men ikke terrorister, blir likevel tolerert hevder organisasjonen. ANORG støtter heller ikke totalnektere politisk, men har støttet dem på humanitært grunnlag, blant annet via Anarchist Black Cross. Organisasjonen hevder å være for en antimilitarisme bygget på gjensidig nedrustning og styrkebalanse, og har ingenting til overs for ensidig nedrustning. ANORG er mot avkriminalisering av hasj og andre narkotika, og opprettet i 1980 Anarkistisk Avholdslag. Organisasjonen later til å ha hatt kort levetid.
Kampen park (tegneserie)
Kampen park er en norsk tegneserie i stripeformat skapt av Stein Arne Hove. Tegneserien handler om det homofile ekornparet Henning og Flemming, som bor i et tre i Kampen park i Oslo. Den deprimerte dua Olav Duun er en av bifigurene.
Serien kom på femteplass i Dagbladets tegneseriekonkurranse i 2007. For tiden går Kampen Park i VG Helg hver lørdag og er biserie i tegneseriebladene Pondus og Rutetid.
Amusement Parks on Fire
Amusement Parks on Fire er et britisk indierock-band som blir distribuert på plateselskapet Filter U.S.
Uruguays departementer
Uruguay er delt inn i 19 departementer (spansk: departamentos), som fungerer som landets nest øverste forvaltningsenheter.
Olai Grønmark
Olai Julius Grønmark (født 28. januar 1908, død 4. september 1968 ) var en norsk flyger og offiser under og etter andre verdenskrig. For sin innsats som bombeflyger i Royal Air Force ble han hedret med Krigskorset med sverd. Han emigrerte til Canada i 1926.
Grønmark kom til Little Norway etter å ha arbeidet som gruvearbeider i Canada. Etter endt flygerutdannelse ble han sendt til 129 Squadron RAF, før han i januar 1942 kom til 332 (Norwegian) Squadron. Han var en storvokst mann, og hadde problemer med å få plass i Spitfire-flyene som skvadronen brukte, og ble etter hvert overført på bombefly. Etter overføringskurs på to-motorsfly, kom Grønmark i januar 1943 til 180 Squadron, der han fløy North American B-25 Mitchell. Etter sin første stridsperiode på 30 tokt, ble han sendt på hvile. I denne hvileperioden var han instruktør for nye Mitchell-flygere. Hans andre «tour of operations» ble innledet 6. juni 1944, D-dagen. Etter 35 nye tokt, 20 dag- og 15 nattokt, skulle han vært sendt på en ny hvileperiode, men fikk snakket seg til å få fortsette rett på sin tredje stridsperiode, som besto av 35 dagtokt.
Etter krigen var Grønmark blant annet stasjonsjef på Bardufoss flystasjon fra 1945 til 1946 og skvadronsjef for 335 skvadron i perioden desember 1946-desember 1948. Han var fra 1959 også luftattaché ved den norske ambassaden i London. Ved sin død i 1968 var oberst Grønmark stasjonsjef på Ørland flystasjon.
Utmerkelser
I statsråd 12. januar 1945 ble major Olai Grønmark innstilt til Krigskorset med sverd for «fremrakende [sic] innsats for Norges forsvar ved som fører av Mitchell-fly å ha deltatt i 100 operasjonsflygninger over sterkt befestede fiendtlige områder».
Grønmark var også tildelt St. Olavsmedaljen med ekegren, Krigsmedaljen og Deltakermedaljen, samt britiske Distinguished Flying Cross med barre.
Utmerkelsene er gjengitt etter et portrettfoto på DigitaltMuseum.no, hvorav én er uidentifiserbar.
Referanser
<References/>
Dumpster
Dumpster er et amerikansk registrert varemerke på avfallscontainere og søppelkasser. Navnet kommer fra Dempster-Dumpster, et system for å mekanisk laste innholdet av standardiserte containere i søppelbiler, som ble tatt patent på av selskapet Dempster Brothers, Inc. i 1930-årene.
Ingvar Hovland
Ingvar Hovland (født 1954 på Eigerøya i Eigersund kommune) er en tekstforfatter. Han har blant annet skrevet tekster for Vamp og Elle Melle i tillegg til en rekke revytekster, skuespill og dikt. Hovland har skrevet historien om Balle Frost og leketøybanditten for NRK Barnetimen og er i tillegg en av ildsjelene bak Egersund Visefestival.
Hovland er utdannet lærer.
Diskografi
Denne listen inneholder plater der Hovland deltar som artist, og plater han er tekstforfatter på.
Gresk
Gresk (på gresk ἑλληνικά, ʰellēniká) er en egen gren av de indoeuropeiske språkene, og offisielt språk i Hellas og et av de offisielle språkene på Kypros.
Nygresk er på mange måter forskjellig, blant annet gjennom påvirkning fra andre språk gjennom middelalderen, og ved store endringer i grammatikken. Slektskapet er dog meget klart, og en som leser nygresk vil oftest kunne forstå en stor del av en klassisk tekst og det meste av en nytestamentlig tekst.
Historie
Gresk er et indoeuropeisk språk på lik linje med eksempelvis norsk, tysk, og fransk, men innenfor den indoeuropeiske språkfamilie synes det som om er gresk er nærmest beslektet med de indoariske språk (som sanskrit, hindi, urdu), iranske språk (for eksempel avestisk, persisk, kurdisk) og armensk. Disse språkgruppene er derfor sannsynligvis etterkommere av indoeuropeiske dialekter som ble snakket i nærheten av hverandre i det (hypotetiske) indoeuropeiske urhjem, det vil si urindoeuropeisk.
Når urformen av gresk kom til Hellas er omdiskutert blant forskerne. Det er de som mener at det indoeuropeiske urhjem befant seg i Anatolia (Lilleasia), og er derfor tilbøyelig til at hevde at språket kom til Hellas direkte derfra sammen med de første jordbrukerne. Det er også de som plasserer urhjemmet på steppene nord for Svartehavet og Det kaspiske hav, og forestiller seg derimot hovedsakelig en senere dato, omkring 3300 fvt, 2000 fvt. eller 1650 fvt., alt etter om man setter de første grekere i forbindelse med kurganbegravelser (store gravhauger), med en særlig type keramikk eller med innføringen av den hestetrukne stridsvogn.
Generelt mener man at gresk har blitt snakket på Balkan og særlig på den greske halvøya siden 2000-tallet fvt. Det tidligste beviset er linear B-tavler fra omkring 1500 fvt. Senere, i det 700-tallet fvt., ble det fønikiske alfabetet modifisert og tatt i bruk.
Man deler gjerne gresk språkhistorie inn i følgende faser:
Historisk enhet
Historisk enhet og vedvarende identitet mellom de ulike trinnene i det greske språkets utvikling er ofte framhevet. Selv om gresk som andre språk har gjennomgått morfologiske og fonologiske endringer som andre språk, har det aldri vært noen tid i historien siden klassisk tid i antikken hvor det kulturelt, litterært og ortografisk ble forstyrret i en slik grad at man kan si at et nytt språk oppsto. De som snakker gresk i dag kan fortsatt vurdere et litterært verk fra antikkens grekere som en del av deres eget framfor en annet språk. Det er også ofte beregnet at de historiske endringene har vært relativt små sammenlignet med andre språk. I henhold til en beregning, «homerisk gresk er antagelig nærmere til dēmotikḗ enn mellomengelsk på 1100-tallet er til moderne talt engelsk». Antikke greske tekster, særlig bibelsk koine og framover, er således relativt enkle å forstå for utdannede moderne gresk-talere. Oppfatningen av den historiske enheten er også styrket av det faktum at gresk ikke er delt opp i en gruppe av særskilte, regionale datterspråk, hvilket skjedde med latin.
Lånord til andre språk
Greske ord har i stor grad blitt lånt inn i andre språk, også norsk: matematikk, fysikk, astronomi, demokrati, filosofi, atlet, teater, retorikk, og flere andre. I tillegg har greske ord og ordelementer fortsatt å være produktivt som grunnlag for nyord som antropologi, fotografi, telefoni, isomer, biomekanikk, kinematografi og videre, og former (med latinske ord), grunnlaget for det internasjonale vitenskapelige og tekniske ordforrådet, det vil si alle ord som slutter med -logi («lære»). Et beregnet antall på 12 prosent av det engelske ordforrådet er av gresk opprinnelse.
Nygresk
Nygresk er et levende språk og et av EUs tyve offisielle språk. Gresk snakkes også som et minoritetsspråk i sørlige Italia, Albania og fram til 1923 også i Tyrkia. Det er rundt 13 millioner mennesker som har gresk som morsmål. Selv om det ikke er galt å kalle moderne gresk for gresk, er det mulig å bli misforstått da det er lang tradisjon med at gresk betyr gammelgresk, det språk som antikkens greske kultur og som Det nye testamente ble skrevet på. Det er derfor vanlig å bruke betegnelsene nygresk eller moderne gresk.
Siden slutten på middelalderen har det eksistert i to former: Dēmotikḗ (Δημοτική, «det folkelige») og katharévusa (Καθαρεύουσα (Kaŧareúousa), «det rene»). Katharevusa er en klassiserende form, som særlig på 1800- og 1900-tallet ble brukt i litteratur, lover, vitenskapelige publikasjoner og på offentlige dokumenter. Demotiki er den vanligste formen for nygresk, som ligger nær talespråket, og det er denne som nå er offisielt språk i Hellas, selv om man fortsatt ofte kan se katharevusa-former.
Alfabet
Det moderne greske alfabet består av 24 bokstaver, hver med majuskeler (store bokstaver eller versaler) og minuskeler (små bokstaver). Bokstaven sigma har ytterligere to minuskelform (σ) og (ς) hvor sistnevnte benyttes kun når bokstaven er på slutten av et ord og ordet ikke er i store bokstaver:
Litteratur
Gresk litteratur er den eldste i Europa og begynte i arkaisk tid med Homers eposer og Hesiod, og videre fram til og med hellenistisk tid, med et høydepunkt i klassisk tid med tragedie- og komedieforfattere som Aiskhylos, Sofokles og Aristofanes, filosofer som Platon og Aristoteles og historikere som Herodot og Xenofon, for bare å nevne noen.
Moderne gresk litteratur, før skrevet nesten utelukkende på katharevusa, men etterhvert mer og mer på demotiki, er særlig kjent gjennom forfattere som Nikos Kazantzakis og Elias Venezis. Språket og nasjonalfølelsen fikk et kraftig oppsving etter at Hellas fikk sin uavhengighet på 1800-tallet, og frigjøringskampen var lenge et fremtredende tema i litteraturen. Mange greske forfattere i nyere tid har også vært sterkt inspirert av den klassiske greske litteratur, særlig innen lyrikk.
Audi alteram partem
Audi alteram partem (eller audiatur et altera pars) er et latinsk uttrykk som bokstavelig betyr «hør den andre siden». Det står for prinsippet om at ingen skal bli dømt uten en høring hvor de har muligheten til å svare på beskyldingene rettet mot dem. Et vanligere norsk uttrykk er retten til kontradiksjon eller kontradiksjonsprinsippet .
Gresk
Navnet
Grunnen for at grekerne ikke hadde en fellesbetegnelse var at for grekerne var Hellas eller «vårt land» en abstraksjon på lik linje som kristendommen var det i middelalderen eller araberverden er det i dag ettersom de gamle grekerne aldri var politisk eller geografisk samlet. Men de var seg selv bevisst at alle grekere, uansett om de bodde på det greske fastlandet, eller ved kysten av Anatolia, eller i sørlige Italia, tilhørte en felles kultur; «vår felles avstamning, felles språk, felles templer og ritualer, våre felles seder og skikker», som historikeren Herodot uttrykte det (VIII 144).
Audi alteram partem
Uskyldighetsregelen (som forteller at ingen er skyldig inntil det motsatte er bevist og vedkommende er dømt i en rett) er sett på som et prinsipp for rettferdighet i de fleste lovsystemer der den tiltalte skal få lov til å konfrontere vitnet og undersøke bevisene presentert av staten eller aktor i prosessen der det blir bestemt om tiltalte er skyldig eller ikke.
Også i journalistikk er dette prinsippet nedfelt i yrkesetikken, blant annet gjennom Vær Varsom-plakatens rett til tilsvar ved beskyldninger.
Brukshistorie
Som et generelt prinsipp for rasjonalitet når det skal kommes til en konklusjon, var «hør begge sider» behandlet som en del av normal klokskap av de gamle grekerne.
Det var brukt av the International Court of Justice i Nuclear Tests-saken, hvor den refererte til at Frankrike ikke var til stede.
I dag varierer det om tiltalte kan dømmes in absentia (dvs. at vedkommende ikke er til stede i rettssalen).
Bautastein
Bautastein eller bauta er betegnelsen på vanligvis innskrift-/bilde-løse steiner av varierende form og størrelse som er reist på høykant og fundamentert i jorda. Steiner med runeinskripsjon blir omtalt som runesteiner, mens nyere steiner som er reist til minne om en person eller en begivenhet gjerne blir kalt minnesteiner.
Etymologi
Ordet bauta stammer fra det norrøne bautaðr eller bautuðr og kan tilknyttes verbet for å slå eller drepe. Sistnevnte norrøne ord har også blitt brukt som metafor/poetisk omskriving for okse eller hest/hingst (en som slår med hornene/hovene) i Snorres Edda, noe som har ledet til en tolkning av bautasteinene som fallossteiner. Den svenske språkforskeren Susanne Haugen mener imidlertid at denne tolkningen er basert på misforståelser og feiltolkninger av kildematerialet da det finnes lite språklig grunnlag for denne teorien.
Bautasteiner i Norge
Totalt var det per 2022 registrert 1,509 bautasteiner i Norge. Steinene inngår ofte som en del av et gravanlegg. Allerede i innledningen til Snorres kongesagaer blir det påpekt at det er skikk å «brenne alle døde og reise bautasteiner etter dem» og at denne skikken ble opprettholdt i Norge og Sverige i lang tid. Som regel er hver grav markert med kun en stein med det finnes også tilfeller hvor flere steiner er benyttet, deriblant ved gravanlegget «De fem dårlige jomfruer» ved Karmsundet i Rogaland er det reist fem steiner. Spesielt utbredt på Østlandet finner man flere bautasteiner anbrakt i en sirkel. Tradisjonelt betegnes disse som dommerringer som følge av oppfatningen fra historisk tid om at steinsettingene ble brukt som tingplasser, men mest trolig er også dette gravanlegg.
Enkelte ganger står bautasteinene uten tilknytning til kjente graver. Det kan da tenkes at de har fungert som grensemarkeringer. Det gjelder for eksempel flere steiner i Fana utenfor Bergen som kan knyttes til en viktig historisk grense mellom Sunnhordland og Nordhordland, slik den var i middelalderen.
I Norge er bautasteinene oftest datert til folkevandringstiden, vikingtiden eller tidlig middelalder.
Slaget ved Sybota
Slaget ved Sybota fant sted i 433 f.Kr. mellom Korkyra og Korint. Det var en utløsende faktor for Peloponneskrigen som hadde bygget seg opp i flere tiår.
321 Florentina
321 Florentina er en hovedbelteasteroide og et medlem av asteroidefamilien Koronis. Den ble oppdaga den 15. oktober 1891 av Johann Palisa fra Universitäts-Sternwarte Wien i Wien. Den er oppkalte etter Palisas datter Florentine.
Freedom of Mobile Multimedia Access
Freedom of Mobile Multimedia Access (eller FOMA) er merkenavnet på 3G-tjenestene som den japanske mobiloperatøren NTT DoCoMo tilbyr i Japan.
FOMA var verdens første W-CDMA-tjeneste da det ble lansert i 1998. Det er kompatibelt med UMTS via både radiooverføring og USIM og det har derfor flere alternativer for global roaming. I de første par årene var FOMA stort sett en eksperimentell tjeneste og lite utbredt blant vanlige brukere.
Rundt mars 2004 ble det i Japan lansert en reklamekampanje sammen med DoCoMos 900i-serie med mobiltelefoner, og da fikk FOMA sitt gjennombrudd. Per 29. september 2007 har FOMA over 40 millioner abonnenter.
Frekvensbånd
FOMA Plus Area bruker 800 Mhz-båndet. Dette tilbyr bedre dekning utenfor byer hvor det er større distanse mellom abonnent og basestasjon. Dette gjør at 3G-dekningen i Japan er verdens beste, med nesten hele landets areal dekket. 800-båndet er dog også begrenset i de samme områdene på grunn av at det også brukes til PDC-tjenester.
Schack von Staffeldt
Adolph Wilhelm Schack von Staffeldt (født 28. mars 1769 i Gartz på Rügen i Tyskland, død 26. desember 1826) var en dansk gullalderdikter og amtmann.
Historien om den tyskfødte Schack von Staffeldt er historien om å komme for sent. Mer presist et år, som var den tiden som gikk fra Adam Gottlob Oehlenschläger ga ut sin diktsamling Digte 1803 (egentlig utgitt ved juletider 1802, men på førsteutgaven står det 1803) til Staffeldt utga sin debutsamling Digte 1804. Der Oehlenschläger ble dyrket og hyllet som nasjonaldikter, kom Staffeldt aldri til å spille den store rollen i samtiden.
von Staffeldts karriere som dikter varte bare i fem år og han utga kun to samlinger med dikt. Det er imidlertid ikke bare tiden som utgjør forskjellen på Oehlenschläger og Staffeldt. Der Oehlenschläger var nasjonalromantisk og i sine dikt både imiterte folkevisenes måte å skrive på og brukte emner fra den folkelige overtro, var Staffeldt nyplatonist. Han avskydde motpartens begeistring for oldtiden. Hans dikt behandler splittelsen mellom jorden og det ideelle rike; det er dikterens oppgave å forbinde disse to adskilte enhetene. Han er derved betydelig mer radikal med henblikk på sitt syn på diktningen og dikterens rolle enn Oehlenschläger.
von Staffeldts morsmål var tysk, men han skrev dikt på dansk. At hans diktning ikke gikk i glemmeboken er takket være blant annet Georg Brandes. I boken Det moderne Gjennembruds Mænd skrev Brandes et essay hvor han redegjorde for de moderne trekk i Staffeldts diktning.
Jan Bang
Jan Bang (født 21. august 1968 i Kristiansand) er en norsk musiker og plateprodusent, kjent fra flere utgivelser og samarbeid.
Med Erik Honoré har han spilt i «Woodlands» (EP, 1988) og gitt ut to plater (2000, 2001). Han har også bidratt på utgivelser med Bertine Zetlitz, Bel Canto og D'Sound, samt skrevet musikk til filmen Ballen i øyet (2000). I den senere tid har han også spilt med Dhafer Youssef. Sammen med musikerkollega Erik Honoré etablerte han Punkt-festivalen i 2005.
Han ble nominert til Spellemannprisen 1998 i klassen dance for Pop Killer. Sangen «Theme from Shower Show» var den mest spilte norske låta på radio i mars 1998. I 2004 fikk han Gammleng-prisen i klassen studio. Sammen med Arve Henriksen og Erik Honoré vant han Kanonprisen 2009 i klassen beste filmmusikk for musikken til Jakten på hukommelsen. Han ble også nominert i samme klasse til Kanonprisen 2013 for musikken til Victoria med Erik Honoré, Gaute Storaas og Arve Henriksen. Sammen med Arve Henriksen, Eivind Aarset og Jez riley French ble han nominert til Spellemannprisen 2018 i klassen Tonos komponistpris for The Height of the Reeds.
Bab el-Mandeb
Bab el-Mandeb – også Bab el-Mandab eller Bab al-Mandab – ( arabisk: باب المندب, «Tåreporten») er det trange sundet som forbinder Rødehavet med Adenbukta og Indiahavet. Det er ca. 30 km fra Ras Menheli i Jemen til Ras Siyyan i Djibouti.
Hurtigløp på skøyter under Vinter-OL 1998 – 5000 meter kvinner
5 000 meter kvinner var en øvelse i hurtigløp på skøyter under Vinter-OL 1998 og ble avholdt i M-Wave i Nagano den 20. februar 1998.
15 utøvere fra 9 nasjoner deltok på distansen.
Rekorder
Dette var gjeldende verdens og olympisk rekord før Vinter-OL i 1998:
Følgende nye verdensrekorder og olympiske rekorder ble satt under konkurransen:
YaBasta
YaBasta var et politisk venstrevendt vegan kollektiv i Ivar Aasens vei 2 på Frøen i Oslo som ble etablert i år 2000. Kollektivet arrangerte flere konserter i sin egen stue, med hovedvekt på hardcore-, punk- og indieband. Huset ble revet i 2005 for å gjøre plass til nye leilighetsblokker.
YaBasta Beats
Kollektivet gav ut samlealbumet YaBasta Beats 21. juni 2002 i forbindelse med verdensbankmøtet som ble arrangert i Oslo på samme tid. Albumet inneholdt låter med artister som hadde spilt konserter i kollektivet.
Maria Mutola
Maria (de Lurdes) Mutola (født 27. oktober 1972 i Maputo, Mosambik) er en av tidenes mestvinnende friidrettsutøvere. Mutola er bosatt mesteparten av året i friidrettsbyen Eugene i Oregon i USA
Mutolas spesialøvelse er 800 meter. På denne distansen har hun i løpet av en langvarig karriere vunnet tre verdensmesterskap, i 1993, 2001 og 2003. I tillegg har hun VM-sølv fra 1999 og bronse fra 1997. Allerede i 1991, 12 år før den siste tittelen, hadde hun deltatt i sitt første VM, og endte like utenfor seierspallen, på en fjerdeplass.
I olympisk sammenheng har hun gull på distansen fra OL 2000 i Sydney, og sølv fra OL 1996 i Atlanta.
I brønden og i tjernet
I brønden og i tjernet er en bok av Jørgen Moe. Den ble utgitt i 1851 og regnes som Norges første barnebok.
Personene i boken er Store-Beate (og hennes dukke Lille-Beate), broren Viggo, foreldrene, barnepiken og gamle Hans Grenader. Boken har klare preg av erindringer fra forfatterens oppvekst på Mo gård i første halvdel av 1800-tallet. Utdrag fra boken var gjengitt i Nordahl Rolfsens Lesebok for Folkeskolen, og flere av dens dramatiske og sentimentale episoder tilhører Norges litterære kanon.
Erik Werenskiold, Henrik Sørensen og Johan H. Kippenbroeck er noen av kunstnerne som har laget illustrasjoner til verket.
Frivending
Frivending (eller bare vending) er en del av øvelsen støt i vektløfting. Det er den delen av løftet der utøveren løfter vektstangen fra gulvet til brystet. Denne delen av øvelsen er en egen styrketreningsøvelse der overstøtet, hvor stangen støtes over hodet, utelates.
Utførelse
Løftet utføres med et grep på stangen som noe bredere enn skulderbredde. Utøveren senker setet dypt, retter ryggen og stabiliserer den. I det løftet starter skal stangen følge fremsiden av skinnebeinet. Første del av løftet er svært likt markløft. I det stangen passerer knehøyde akselererer utøveren stangen og strekker kroppen så høyt det lar seg gjøre. Mot slutten av strekket heves skuldrene med nakkemusklene, før armene trekkes opp med albuene ut og opp, samtidig bøyes nå knærne og utøveren nærmest trekker seg selv ned og under stangen. Nå presses albuene ned og frem, slik at vektstangen blir vendt til oversiden av brystet, og fanges på skuldrene med albuene presset fremover og hendene vendt oppover. Måten stangen blir fanget øverst på brystet, og kroppen strekkes opp i stående posisjon, gjør at siste del av løftet ligner front knebøy.
Veafjorden
Ved Veafjorden finner en tettstedene Stanghelle og Stamnes. Veafjorden ble brukt til å filme landskap for filmen The Golden Compass der du finner blant andre Nicole Kidman, Eva Green og Daniel Craig.
Frivending
Anvendelse
Øvelsen nyttes som basisøvelse for sportsutøvere i en rekke idretter. Den setter krav til god teknikk, rytme, timing og generell styrke. Vending trener kroppens muskler fra legg, lår, sete, rygg og til skuldre. Øvelsen utføres ikke ulikt et spensthopp, og man sier at øvelsen trener kroppens «strekkapparat».
Varianter
Der øvelsen trenes for å utvikle kroppens strekkapparat vil det ikke alltid være hensiktsmessig å gå dypt for å fange stangen. I noen tilfeller kan det til og med være et mål å fange stangen forholdsvis høyt. En slik variant omtales gjerne som «pressvending» eller «styrkevending».
En variant av øvelsen er å utføre løftet fra knær, lår, eller hoftehøyde. En slik variant kalles å løfte fra «heng». Man kan også løfte stangen fra kasser, der stangen er hevet til ønsket høyde.
En variant kalles «støtdrag». I denne varianten drar man stangen til brysthøyde uten å vende stangen og fange den på brystet / skuldrene. Hensikten er å isolere et stimuli av kroppens strekkapparat. Varianten kan være besparende på slitasje av knær og rygg da stangen ikke skal fanges og holdes øverst på bystet.
Róbert Fazekas
Róbert Fazekas (født 18. august, 1975 i Szombathely) er en ungarsk diskoskaster, som vant gull i EM i München i 2002 og sølv i VM i Paris i 2003. Under OL i 2004 fikk han opp det lengste kastet, men ble diskvalifisert da han ikke var i stand til å avlegge en urintest. Fazekas har en personlig rekord på 71.70 meter.
Derviş Eroğlu
Derviş Eroğlu (født 1938 i Famagusta i Britisk Kypros) er Nord-Kypros' president, etter å ha vunnet valget 18. april 2010 med 50,38 % av stemmene. Han inntok i rollen 24. april 2010. Han representerer Det nasjonale enhetspartiet, og var statsminister i Nord-Kypros fra 1985 til 1994, fra 1996 til 2004 og fra 2009 til 2010. Eroğlu er en sterk tilhenger av uavhengighet fra resten av Kypros.
Libeller
Libeller (Anisoptera) er en delgruppe av øyenstikkere, (Odonata).
Libeller er utbredt i hele verden unntatt i Antarktis. De fleste arter finnes i varmere strøk.
Utseende
Libeller er vanligvis større enn vannymfene, selv om størrelsen varierer mellom de ulike artene.
Alle de fire vingene er også her omtrent like av utseende, men de foldes ikke bakover under hvile, de holdes i en rett vinkel ut fra kroppen i hvile. Vingespennet er mellom 50 og 100 millimeter.
Levevis
Libeller er dyktige flygere. Noen arter kan fly langt bort fra der de «vokste opp». Eggene legges i vann, eller på vannplanter. Ofte patruljerer de den samme strekningen på jakt etter mat. Hannene jager konkurrenter eller kurtiserer hunnene.
Libeller har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Tre av de norske artene er fredet Dette fordi de har hatt stor tilbakegang, grunnet at leveområdene (habitatene) har forsvunnet. Noen arter krever helt spesielle livsbetingelser.
Systematisk inndeling
Det er registrert 33 arter i Norge. Normerte navn og slektskap oppdatert fra Artsdatabanken august 2020. Søk på eldre navn vil føre til riktig artikkel. Slektskapet mellom delgruppene skrevet i hierarkisk skrivemåte. Du kan lese mer om dette her : System (biologi) og Gruppe (biologi).
Eldre inndeling
Forskning fra 1996 viser at de «moderne» artene (Anisoptera) er en søstergruppe til de «antikke» (Anisozygoptera) og at begge disse er nå plassert i en ny felles delgruppe eller underorden, Epiprocta, som igjen er søstergruppe til vannymfene (Zygenoptera). Skrevet på hierarkisk skrivemåte blir slektskapet mellom delgruppene slik: (Du kan lese mer om hierarkisk skrivemåte her : System (biologi) og Gruppe (biologi).)
322 Phaeo
322 Phaeo er en hovedbelteasteroide. Den ble oppdaga den 27. november 1891 av Alphonse Louis Nicolas Borrelly fra Observatoire de Marseille i Marseille. Den er oppkalte tter hyaden Faio fra gresk mytologi.
Stian Lægreid
Stian Lægreid (født 2. mai 1978) er en norsk black metal-gitarist best kjent under navnet «Skagg».
Madison Avenue
Madison Avenue er et nord-sør-gående boulevard i bydelen Manhattan i New York City i USA, med enveiskjørt trafikk i nordgående retning. Den løper fra Madison Square (ved 23. Street) til Madison Avenue Bridge ved 138th Street. Gaten løper gjennom Midtown Manhattan, Upper East Side (med Carnegie Hall), Spanish Harlem og Harlem. Den er oppkalt etter og tar utgangspunkt i Madison Square, som i sin tur er oppkalt etter James Madison, den fjerde president av USA.
Fantomet 13/2006
Fantomet 13/2006 var det trettende Fantomet-bladet utgitt i 2006, den 26. juni. Bladet er et 164 sider langt jubileumsnummer for å feire Fantomets 70-årsjubileum som tegneserie (første stripe ble utgitt 17. februar 1936), og er den lengste ordinære Fantomet-utgivelsen noensinne. Bladet inneholder ni Fantomet-historier – vanlige utgivelser inneholder én til to Fantomet-historier samt diverse andre serier (se Biserier i Fantomet). Historiene er valgt for å vise spennvidden i Fantomet-materiale – man har klassiske søndags- og dagsstripehistorier, og historier fra italienske, amerikanske og skandinaviske forlag. Bladet inneholder også en crossover mellom Bacon & Egg og Herman Hedning, der de feirer Fantomets jubileum.
Bladets forside ble tegna av veteranen Rolf Gohs, som har tegna Fantomet-forsider siden 60-tallet. Den viser Fantomet på Hero med Ulv ved siden av, det hele omkranset av en laurbærkrans. I bakgrunnen av Fantomet vises forsider fra utgivelser av Fantomet fra hele verden.
Annet innhold
Foruten disse historiene inneholder bladet en én-sides leder som oppsummerer Fantomets historie i Norge, en fire-siders faktaartikkel av Andreas Eriksson, «Med Fantomet verden rundt», og en to-siders artikkel om Fantomet på film, «FilmFantomer», av Jan-Ola Sjöberg, samt en side med informasjon om de forskjellige serieskaperne som har bidratt til historiene i bladet.